Jopet Show
Jopet-Show on Yle TV2:n esittämä, Jope Ruonansuun tähdittämä ja Filmiteollisuus Finen tuottama viihdesarja.
Ensimmäisen tuotantokauden jaksot esitettiin tammi-maaliskuussa 2005. Toinen tuotantokausi alkoi Yle TV2:lla 6. syyskuuta 2006 ja kolmas 19. syyskuuta 2007. Neljännen kauden jaksot alkoivat 12. marraskuussa 2008, jolloin Jope Ruonansuun, Mika Räinän ja Jukka Toivosen muodostamaan näyttelijätiimiin liittyi Miia Nuutila. Viides tuotantokausi alkoi 9. marraskuuta 2009 ja kuudes tuotantokausi alkoi TV2:ssa 24. lokakuuta 2011.
Vuoden 2005 Venla-gaalassa "Jopet-Show 1. tuotantokausi" pääsi kolmannelle sijalle sarjassa Vuoden parhaimmat komediasarjat. Vuoden 2007 Kultainen TV -gaalassa "Jopet-Show 3. tuotantokausi" pääsi kolmen parhaan komediasarjan joukkoon. "Jopet-Show 5. tuotantokausi" oli ehdolla vuoden 2009 parhaaksi komediasarjaksi Kultainen TV -gaalassa. Jope Ruonansuu sai parhaan esiintyjän Venla-palkinnon 5. tuotantokaudesta.
Jouluaattona 2006 esitettiin erikoisjakso "Jopet Show - Haikeaa joulua", joka sisälsi parhaita hetkiä ensimmäisestä ja toisesta tuotantokaudesta sekä tulevia sketsejä kolmannesta tuotantokaudesta. Jouluna 2008 esitettiin toinen erikoisjakso "Jopet-Show - Lahjakasta joulua". Joulupäivänä 2009 esitettiin uusi erikoisjakso "Jopet-Show - Pakollinen joulu". Sarjan neljästä ensimmäisestä tuotantokaudesta on tehty DVD-julkaisut ja myös kokoelmat. Viides tuotantokausi julkaistiin DVD:llä joulukuussa 2010 ja kuudes tuotantokausi maaliskuussa 2012.
Ensimmäiset kaksi tuotantokautta kuvattiin pääosin studiossa blue/green-screeniä vasten. 3.–6. tuotantokausilla kuvattiin myös lokaatioissa eli ns. oikeilla kuvauspaikoilla.
Ohjelma sisältää lukuisia pääasiassa Jope Ruonansuun hahmojen ympärille rakennettuja sketsejä.
Jope parodioi "Alfred Hitckcockia" viidennellä ja kuudennella tuotantokaudella.
Jope esittää rakennusmiestä, joka tulee herättämään nukkuvan pariskunnan aamulla ja sanoo aina ”Antti käski sanomaan” mm että tänään sunnuntaina ei tulla töihin jne.
Jope esittää apteekkaria, joka käyttää puheessaan vertausta ”jengillä juilii ja juilii”. Apteekkari kertoo usein reseptissä olevan lääkkeen nimen ja sen mahdolliset sivuvaikutukset.
Arska on mies, joka käy naapuriltaan Japelta pyytämässä jotakin ja käyttää aika vertauksia ”En minä olisi lainannukkaan” ja ”Arkahan se on joka...” ja ”Palataampa astiaan”.
Jope parodioi loton virallisena valvojana toiminutta Aulis Gerlanderia ensimmäisellä ja kuudennella tuotantokaudella.
Jope esittää autokorjaaja Hekaa joka aina pyytää pomoltaan lisää rahaa tai lomaa ja käyttää usein vertauksia ”Aatteleppa ite” ja ”Panepa omalle kohallesi”.
Jope esittää baarimikkoa, joka juo aina chilijuomaa ja sanoo usein ”Suomi voitti män”.
Sketsissä parodioidaan "The Benny Hill Show:ta".
4:llä tuotantokaudella Jope on golfaamassa ja Toivonen on hänen mailapoikansa. Toivonen tuo väärän mailan ja Jope tunkee väärän mailan esim. Toivosen hihaan ja lähettää tämän hakemaan oikean golfmailan. Kun Jope lyö palloa, se lentää naisen (Nuutila) ja miehen (Räinä) luo. Pallo esim. osuu naista päähän, minkä jälkeen mies ja nainen lähtevät jahtaamaan Jopea ja Toivosta. Jope ajaa pakoon golfautolla, Toivonen juoksee hänen perässään ja heidän takanaan tulevat mies ja nainen raivostuneina.
5:llä tuotantokaudella Ruonansuu ja Toivonen ovat taivaan enkeleitä, jotka istuvat sillalla. Yleensä joku istuu puiston penkillä, joka saa osuman enkeleiden ampumasta Amorin nuolesta. 5:n tuotantokauden viimeisessä jaksossa tosin Ruonansuu ampuu nuolen vahingossa omaan rintaansa, hän "rakastuu" Toivoseen, mutta Toivonen putoaa alas sillalta ja Ruonansuu alkaa itkemään.
Jope esittää Columboa soittaen aina jollekin henkilölle soramontulta käyttäen vertausta kuulitko. Aina lopetettuaan puhelun hän soittaa takaisin sanoen ”Ai niin yksi juttu vielä”.
Costa on naurava henkilö, jolla on musta pehkotukka. Toisella tuotantokaudella hän on yksi Söde-Chatin juontajista ja Pizza-Pekun apulainen. Kolmannella kaudella Costa on torimyyjänä yrittäen myydä mm Kimi Räikköselle kuuluneet ajohanskat. Neljännellä tuotantokaudella Costa toimii baarimikkona sekoittaen drinkkejä, joissa esiintyy sana costa mm Costa del Sol. Viidennellä tuotantokaudella Costa on buddhalaisessa temppelissä meditoimassa nousten välillä ”uudelle tasolle” kuten Nirvanaan. Välillä hän esittelee eri meditointiasentoja. Kuudennella tuotantokaudella Costa toimii Louisin baarin työntekijänä välillä ärsyttäen Louisia, jolloin Louis uhkaa juottaa Costalle chilijuomaansa.
Parodia interaktiivisista visailuista. Sketsissä liioitellaan yli-innokkuudella ja tekoreippaudella. Sketsiä juontaa Julle ja Jalle. Välillä tuottaja käy haukkumassa heitä.
Jope esittää miestä, joka istuu puiston penkille miehen (Räinän) viereen kysyen tältä jotakin ja sanoo jokaiseen vastaukseen ”Elikkä paljon” ja lähtee.
Jope esittää elokuvaohjaajaa.
Jope esittää Elvistä joka aina sanoo avustajalleen ”pakko kertoa kameralle yks juttu” vaikka avustaja sanoo aina että heillä on kiire.
Jope esittää eläintarhanjohtajaa joka toimittajan haastatellessa häntä välillä matkii eläimiä.
Jope esittää everstiä, joka käy läpi päivän aikataulun ja huutaa aina kovaan ääneen ”EI” jos jokin ei sovi hänelle mm hammaslääkäri tai rokotus.
Munan O’Brain on parodia Conan O'Brienista. Munanin vieraina on ollut Tarja Halonen, Juha Mieto, Martti Ahtisaari, Aarne Tanninen, M. A. Numminen ja Jope Ruonansuun oma hahmo tutkija Tenho Lepakko. Ruonansuu matkii jokaista vierasta ja Räinä esittää O’Brainia. Jokainen hahmo puhuu vähän mitä sattuu, esimerkiksi Juha Mieto hävisi kultamitalinsa ”reiluhusti pohjaalaasesti”, Martti Ahtisaarta taas ärsytti, kun hän ei ollut saanut lohdutuspalkintoa tekemistään töistä. Aarne Tanninen taas puhuu hienosta kellostaan, jonka hän osti ”Ameriikan Yhdysvaltojem Nvwe Yuorlkin Mhanhattanin Kaupasta”.
Jope ja Toivonen esittävät Gommia ja Pommia eli Mauria ja Pedroa. Pedro (Toivonen) sanoo Maurille (Jope) jotakin mihin Jope vastaa aina ”ei Pedro” ja selittää asian toisin minkä jälkeen Toivonen alkaa nauramaan.
Jope esittää hammaslääkäriä kuudennella tuotantokaudella muutamassa jaksossa.
Jope ja Toivonen esittävät Hyacint ja Richard Bucket'ia.
Jeltsin on soramontun ja ydinvoimalan vieressä asusteleva hieman hurahtanutvenäläinen, joka puhuu paljon, mutta jonka puheesta ei saa selvää. Välillä hän sujauttelee aina puheen väliin joitakin suomenkielen sanoja.
Jope esittää formulakuljettajaa joka lehdistötilaisuudessa aina puhuu muuta kuin itse kilpailusta.
Jope esittää Juha Mietoa, joka aloittaa usein lauseensa ”Sanotahan näin että...”.
Jope esittää rakennusfirman johtajaa, joka sanoo aina sanan ”justiinsa” ja selittää kysyjälle (Räinä) parannuksia rakennuspiirustukseen joko piirtämällä sormellaan hiirimattoon, hattuun tai käteensä.
Jope parodioi televisiotoimittaja Kari Lumikeroa.
Keksijä esittelee uusia keksintöjään. Ei itse tiedä aina toimivatko hänen keksintönsä, mutta kehottaa muita kokeilemaan.
Alussa keksijä sanoo aina ”anteeksi että on olemassa” ja ”sori että on syntynyt”.
Kurahaaran veljekset Jomppe, Simppa ja Lönkka ovat roskakuskeja, jotka sortavat yhtä veljistään pistämällä tämän tekemään kaiken työn samalla, kun itse puhuvat keskenään lisäämällä lauseensa perään: ”...vai mitä/mikä se oli?”. Neljännellä tuotantokaudella heidät nähdään Costan baarissa vakioasiakkaina ja viidennellä kaudella rakennustyömaalla.
Harri on asiakas, joka käy usein eräässä autoliikkeessä valittamassa autonsa vioista. Yleensä myyjä Seppo Kalevi (Ruonansuu) huutaa korjaajaa Esa Päälykäistä (Räinä) paikalle, jonka kanssa he keksivät mitä typerimmän ratkaisun asiakkaan ongelmaan, toteamalla aina ”Tää on väliaikainen ratkaisu” ja ”Väliaikaista kaikki on vain” Yleensä Seppo Kalevi autoliikkeen omistaja ei anna korjaaja Päälykäisen kommenteille juurikaan painoarvoa, vaan vääristelee tämän sanoja niin, että saa vian käännettyä asiakkaan syyksi.
4-tuotantokaudella Seppo Kalevi ja Päälykäinen ovat maalla myymässä autoja kunnes paikalle tulee erittäin upean näköinen nainen (Nuutila). Nainen ihastuu Päälykäiseen, mutta Seppo Kalevi yrittää saada naisen tavalla tai toisella itselleen.
5-kaudella Seppo Kalevi ja Päälykäinen pääsevät Kimi Räikkösen tallille töihin ulkomaille.
Lampinen on pankin lainamies, joka tekee muuta samalla kun asiakas puhuu puhelimessa, esimerkiksi syö lihapiirakkaa, istuu vessassa pytyllä, hössöttää vauvalleen tai leikkii koiran kanssa.
Lapinmies eli oikealta nimeltään Mauri Äkäslompolo. Kolmannella tuotantokaudella lapinmies ajaa skootterilla tuttunsa luokse syömään ja selittää hänelle ihmeellisiä tarinoita. Hän usein lähtee, koska ”hänen pitää olla tunnin päästä Antwerpenissä.” Viidennellä tuotantokaudella lapinmies ajaa rekkaa, ottaa liftareita kyytiinsä ja kertoo heille mahdottomia tarinoita. Esim. väittää Tarzania ja James Bondia serkukseen.
Saikkonen ilmoittaa lentokoneen matkustajille tiedostusasioita, joille hän loppujen lopuksi rupeaa nauramaan. Vieressä oleva Sebastian Suikkonen ei koskaan naura, vaan kyyristelee ja tuijottaa Saikkosta. Muutaman kerran Suikkosen pokkakin on pettänyt ja hän on nauranut. Heidän koneensa on tehnyt pakkolaskun kolmeen kertaan. Kerran Färsaarille, kerran Siperiaan. Kolmannella kaudella Suikkonen kiillotaa Saikkosen kenkiä tämän nauraessa jollekin vitsille.
Maksastapuhuja yllättyy vessassa käydessään, kun hänen maksansa puhuu hänelle. Maksa käskee juomaan alkoholia, yleensä kossua. Krapulaisena aamuna maksa on tyytyväinen ja kertoo olevansa Maksastapuhujan kaveri. Kerran maksa lähetti keuhkoilta terveisiä ja vaati tupakkaa.
MC Huarapiäskyt ajavat moottoripyörällä tapaamaan tuttua pikku poikaa, jota he toruvat tämän huonosta käytöksestä käskevät menemään kotiin. Lopuksi he syövät keskenään muikkuja ja torilta tuotua kalakukkoa.
Sketsissä kaksi miestä (Räinä ja Toivonen) seisoo hississä. Jompikumpi hakee huomiota oudoilla äänillä tai muuten oudolla käytöksellä ja lopettaa, kunnes toinen paheksuvasti kääntyy kohti. Taustalla soi yleensä uhkaava musiikki. 1. tuotantokaudella he päästelivät ääniä tai tekivät outoja asioita, mutta 2. tuotantokaudella he tekivät toisilleen käytännön piloja.
Kaksi miestä (Ruonansuu ja Räinä) ovat saunassa. Toinen miehistä usein selittää oman elämänsä ongelmia ja kysyy apua toiselta mieheltä, johon tämä vastaa usein "En minä tiiä.". Yleensä tämän jälkeen toinen miehistä heittää löylyä ja molemmat alkavat karjumaan.
Mies (Toivonen) valittaa omia tai yleisiä ongelmia kaverilleen (Räinä), joka toteaa itkevällä äänensävyllä sen olevan ”miun syy”.
Viidennen kauden joulujaksossa (Räinä) on kuulustelulla poliisilaitoksella muiden hahmojen kanssa, joka sanoo ”ei miun syy” ja hänet pidätetään.
Mummo (Ruonansuu) on hississä ja päivittelee kovaan ääneen asioita, kuten sähkölaskuja tai sitä, onko tämä jättänyt kissansa mikroaaltouuniin. Mummo hokee usein lausetta "”Voi halvatun pakana!”".
Neljännen kauden joulujaksossa mummo hokee keinutuolilla jouluun liittyviä kiireitä ja soittaa harmonikalla laulaen naapurille joulun toivotuksen.
Jope ja Jukka parodioivat Ohukaista ja paksukaista.
Jope, Räinä ja Toivonen esittävät rankan työpäivän jälkeen kotiin palaavaa miestä, joka kysyy vaimoltaan (Milla) ”onko rapakaljaa” johon vastataan myönteisesti minkä jälkeen sanotaan ”mennään”.
Jopen esittämä sotaveteraani, joka kertoo mitä ei ollut talvisodan aikana ja sanoo sen jälkeen ”Nyt on!”.
Jope parodioi kuudennella kaudella Hercule Poirotia jonka apulainen Häslinki (Hastings) tekee yleensä jotakin väärää jonka Hoirot paljastaa.
Perhe on parahin on parodia Perhe on pahin -komediasarjasta.
Sketsin juoni perustuu appiukon (Ruonansuu) ja vegaanivävyn (Räinä) välisiin riitoihin. Vävy on ympäristönsuojelija, jota appiukko piikittelee tästä. Esimerkiksi, kun vävy halusi, että jokainen perheessä luopuisi jostain muovisesta, käski appiukko hakea kaljaa muovipulloissa.
Pikku-Pirkko on 7 päivää -lehteä lukeva pikku tyttö, joka lukee ääneen mitä Ruonansuu on milloinkin lehden mukaan on tehnyt. 1. tuotantokaudella hän luki muiden julkkisten toilailuja ja 2. tuotantokaudella Ruonansuun toilailuja.
Mansikkapaikka-ohjelmassa Jope Ruonansuu kertoi, miten sketsi tehtiin. Alun perin pieni tyttö luki tekstin ja Ruonansuun piti opetella puhumaan, kuten tyttö nauhalla.
Pizza-Peku on italialainen pizzeriayrittäjä, joka ei tee kunnolla työtään ja esim. syö asiakkaiden pizzat. Yhdessä jaksossa Pizza-Peku tunnusti asiakkaalle toimivansa laittomasti.
Viidennellä tuotantokaudella Pizza-Peku pitää kojua, jonne asiakas (Toivonen) tulee. Sketsissä asiakas ei jostain syystä huolikaan Pizza-Pekun ruokaa.
Jope esittää ruotsalaista pokerimestaria, joka opettaa Räinää ja Jukkaa pelaamaan pokeria. Hän aina huijaamalla voittaa heidät ja vie heidän rahansa.
Psykiatri Pera Teutti kuuntelee yleensä hetken perusihmisten ongelmia ja hokee sanaa Joo. Lopulta hän kehottaa sitten potilasta oksentamaan ämpäriin. Yleensä terapeutin luona käy Keijo, Pattijoen kunnanhallituksen puheenjohtaja.
Puhuva pää ilmestyy ruutuun aika-ajoin sketsien välissä ja puhuu mukamas ihmisten lähettämiä tekstejä ääneen. Kerran puhuva pää laulaa Maamme-laulua. Sketsi on parodia interaktiivisten chattien puhuvasta päästä.
Jope käy ostamassa pullon viiniä jonkun kanssa nautittavaksi mm porsaan ja naudan, kirjaimellisesti.
Sketsissä studion juontajat oikovat ohjelmiaan radiolle toisen kuuluttajan pyynnöstä. Hän aloittaa yleensä puheensa mäkättämällä, kuin vuohi.
Homoseksuaaliset poliisit Rane ja Rane (Kaudella 2) vahtivat vankia nimeltä Molo. Poliisit puhuvat yleensä omista suunnitelmistaan (joita he kutsuvat valtion asioiksi), johon Molo välillä kommentoi jotain heidän puheittensa päälle, joka saa heidät suuttumaan. Yleensä Rane ja Rane menevät tämän jälkeen paukuttamaan Molon sellin ovea pampuillaan.
Kolmannella tuotantokaudella Molo on päässyt vapaaksi ja pitää donitsikioskia, jonne Ranet saapuvat. Tällöinkin Molo yleensä kommentoi Ranen ja Ranen keskusteluja, mikä saa heidät suuttumaan. Neljännellä kaudella Molo on karannut vankilasta ja Ranet yrittävät ottaa hänet kiinni.
Viidennellä tuotantokaudella poliisit lähtevät raketilla Marsiin ja saavat Molon kiinni Marsissa. Kuudennella tuotantokaudella Ranet ovat saaneet potkut, mutta saivat esimieheltään Miss Stressiltä läksiäislahjaksi hetronaattorin, joka muuttaa heidät heteroiksi. Käytettyään sitä heidän äänensä muuttuu ja he päättävät ryöstää pankin.
Sketsissä Remu (Ruonansuu) soittaa rumpuja ja paikalle tulevat Cisse Häkkinen (Räinä) ja Albert Järvinen (Toivonen), useimmiten kysymään neuvoa johonkin ongelmaan. Remu vastaa mutisten jotakin epäselvää ja kehottaa sen jälkeen näitä esimerkiksi vaihtamaan vaipat. Joskus Remu ei edes huomaa Cissen ja Albertin tulleen paikalle, vaan jatkaa vain soittoaan kunnes he lähtevät pois.
Repe on jopen esittämä liukuportaissa asuva pultsari, joka kertoo elämästään.
Jope esittää miestä, joka tulee toisen miehen tilalle kärsimään tämän lähtiessä töihin. Kolmannen kauden päätösjaksossa hänet laitetaan erottamaan koko firman työntekijät.
Jope esittää Simo Sipulista, joka kertoo ruokareseptejä epäselvästi.
Parodia luontodokumenttien selostajasta David Attenboroughista, joka etsii suomalaista kirjailijaa.
Risto on liikemies, jolla on niin sanottu sivupersoonaongelma. Kun hän yrittää sanoa jotakin, hänen ”sisäinen äänensä” sanoo toisin. Esimerkiksi: ”Elämä lapsille (snapsille). On Jopen suosituin hahmo. Toisella tuotantokaudella Ristolla on vielä työpaikka, mutta toisen kauden viimeisessä jaksossa hän saa potkut pomoltaan (Räinä). Kolmannella kaudella Risto nähdään erilaisissa tilanteissa. Neljännellä kaudella Risto toimii ensin asuntokauppiaana ja sitten kerää rahaa erilaisiin tilaisuuksiin.
Sivupersoonamies ei esiinny viidennellä tuotantokaudella muulloin kuin joulujaksossa. Kuudennella tuotantokaudella Risto toimii huutokauppameklarina.
Söde-Chat on parodia television chat-ohjelmista, jossa on ajoittain ärsyttävä homoseksuaali juontaja, joka hokee ”aivan sama”-lausetta. Toisena hahmona on Costa, Pizza-Pekun apuri, joka nauraa viesteille ja kolmantena on viestit kommentoiva Remu.
Anselmi on tavaratalon kuuluttaja, joka kertoo tavaratalon mikrofoniin kaikkea asian vierestä. Hän saattaa ryhtyä puhumaan turkisvaatteiden eettisyydestä, kun hänen pitäisi esitellä niiden tarjouksia. Matti tulee paikalle ja miehille tulee riitaa, kun Anselmi ei tee mitä käsketään.
Teinit ovat työmaalla. Kun joku aivastaa tai sanoo jotain tai jos kännykkä soi, toinen matkii sitä ivallisesti.
Tenho Lepakko on tutkija, joka on useasti Tietovuoto- tai Ympäristö Vartti -ohjelmissa. Juontajat kyselevät häneltä pitkään, kunnes saavat totuuden esiin, koska tämä jatkuvasti kiertelee kysymystä. Tenho on usein tehnyt jotain Suomen lain vastaista ja yrittää aina kääntää syytteet pois hänestä.
Tollo Peloton on ennustaja, joka ennustaa yleensä kristallipallosta. Pallo toimii jonkin aikaa heilauttamalla seteliä sen vierellä. Kutakin seteliä voi tosin käyttää vain kerran.
Uutisankkuri lukee uutisia ja toteaa väliajoin niihin ”Tä?”.
Kypäränsuojukseen ja palttooseen pukeutunut huvittavan näköinen mies, jolla on kakkulat nenällään ja paksu kommandopipo päässä polkee Jopo-polkupyörällään ja kertoo tarinoita vissyn ylivertaisuudesta väkijuomiin nähden. Hänen toistamansa lause on ”Haikia huominen nyt loppu juominen”. Ois pysynyt vissyssä.
Kaikkonen on hupsu lääkäri, joka hoitaa lääkärin toimia Helsingin oikein isossa sairaalassa. Erikoisella tavalla käyttäytyvä lääkäri joka neuvoo potilaita laittamaan ”pepantteenia tai mopilaattia” nenään tai soittaa Mäkelänrinteen uintikeskuseen ja kysyy Gardajärveltä hotellia. 2. tuotantokaudella Kaikkonen neuvoo puhelimitse potilasta tekemään jotain outoa. 3. tuotantokaudella Kaikkonen vetää asian välillä autoihin tai taulu Tv:eisiin.
Neljännellä tuotantokaudella Kaikkosella on potilas nimeltä ”Jore Reunanen”, joka on aina pyytämässä kahta viikkoa sairauslomaa kun ” on ressiä restkontrassa”. Kaikkonen saattaa pyytää potilasta juomaan pirtua, että selkäkipu menee ohi tai pitämään aurinkolaseja, jottei migreeni olisi kova. 4. tuotantokauden viimeisessä jaksossa Kaikkosen korvaa Naikkonen.
Viidennellä tuotantokaudella Kaikkonen on lomalla Teneriffalla ja hän pitää matkapäiväkirjaa. Teneriffalla hän tapaa usein sairauslomalla olevan Jore Reunasen, joka pyytää lisää sairauslomaa.
Jope esittää miestä, joka jatkuvasti ampuu alas kaverinsa (Räinä) ideat sanomalla ”älä” ja ehdottaa muita.
Sketsien lisäksi ohjelmassa kuullaan Ruonansuun musiikillista tuotantoa, yksi kappale per jakso, kuudennella kaudella kaksi kappaletta. Levytysvuosi suluissa.